Myslavský potok

Myslavský potok je vodný tok na východnom Slovensku, v regióne Abov, preteká územím okresov Košice-okolie, Košice II a Košice IV. Je to pravostranný prítok rieky Hornád, meria 19,5 km a je tokom V. rádu.

Prameň 
Pramení vo Volovských vrchoch na juhojuhovýchodnom svahu Predného holiska () v lokalite Panský les, v nadmorskej výške približne

Smer toku 
Na hornom toku tečie juhovýchodným smerom, severne od obce Hýľov sa prechodne stáča na východ, potom tečie do obce Nižný Klátov znovu na juhovýchod. Po pribratí Nižnoklátovského potoka v obci pokračuje východným smerom, nad sútokom s prítokov z oblasti Girbeša sa opätovne stáča a tečie na juhovýchod cez mestskú časť Myslava. Južne od Všešportového areálu v košickej mestskej časti Juh mení smer toku na východ, pričom k Barci výrazne meandruje, ďalej už pokračuje napriameným korytom. Južne od križovatky ulíc Nižné kapustníky - Slanecká sa stáča na východojuhovýchod, tečie v podzemí popod mestskú časť Nad jazerom.

Geomorfologické celky 
Volovské vrchy, podcelok Kojšovská hoľa
Košická kotlina, podcelky Medzevská pahorkatina a Košická rovina

Prítoky 
pravostranné: prítok z lokality Suchý dub, Baštiansky potok
ľavostranné: tri prítoky z Panského lesa (prvý ústi v nadmorskej výške , tretí v ), Bukovský potok, Vyšnoklátovský potok, Nižnoklátovský potok, Vrbica, prítok od osady Girbeš, Kamenný potok, krátky prítok prameniaci západne od Sídliska KVP, Čičkovský potok, prítok tečúci západným okrajom košického verejného cintorína

Ústie 
Do Hornádu sa vlieva na území mesta Košice, na východnom okraji mestskej časti Nad jazerom (v priestore severne od Námestia košických mučeníkov), v nadmorskej výške cca

Obce 
Hýľov (nepreteká intravilánom)
Nižný Klátov
Košice, mestské časti:
Myslava
Luník IX
Juh
Barca
Nad jazerom

Hospodársky význam 
Myslavský potok je domovom pstruha potočného, vďaka čomu je aj lovným revírom Mestskej organizácie Slovenského rybárskeho zväzu Košice. Úsek od prameňa po cestný most košickej autostrády z Košíc do Šace je pstruhový revír a od mosta po ústie je potok kaprovým revírom. Pri Barci sa vyskytuje aj jalec, menšie mreny, hrúzy a slíže. Potok je v súčasnosti silne znečistený komunálnym odpadom. MO SRZ Košice viackrát financovala brigády na jeho čistenie. 

Potoky na Slovensku
Povodie Hornádu
Vodné toky v Košiciach
Vodné toky v okrese Košice-okolie
Vodné toky v okrese Košice I
Vodné toky v okrese Košice II